ቅምሻ 4 ደቂቃ ንባብ The Secret of Happiness Is To See All The Marvels of The World ___ አንድ ባለሱቅ ልጁ ደስተኛ የመሆንን ሚስጥር እንዲያውቅ በዓለም ካሉ ጠቢባን ሁሉ በላይ ጥበበኛ ወደ ሆነ ሰው ላከው ወጣቱ ለአርባ ቀናት በበረሃ ላይ ተጓዘ በመጨረሻም ተራራ ጫፍ ላይ የተገነባ የሚያምር ሕንጻ አገኘ ጥበበኛውም የሚኖረው እዛ ነበር ቅጽሩንም አልፎ ሲገባ ግርግር ተመለከተ ነጋዴዎች ይመጣሉ ይሄዳሉ ሰዎች በየጥጋጥጉ ያውካካሉ ሙዚቀኞች ልብን የሚማርክ ዜማ ያወጣሉ እናም አንድ ግዙፍ ጠረጴዛ ላይ ጣፋጭ ምግቦች እና መጠጦች ተሰድረዋል ጥበበኛውም እርሱን ሊጠይቁ ከመጡ ሰዎች ጋር እየተጨዋወተ ነበር ወጣቱ ለምን ወደዚህ እንደመጣ አብራራ ጥበበኛውም የወጣቱን ምክንያት ካዳመጠ በኋላ አሁን ለአንተ ደስተኛ የመሆንን ሚስጥር የማስረዳበት ጊዜ የለኝም ከዚሁ ሳትርቅ ዙርያ ገባውን እየቃኘህ ቆይና ከሁለት ሰዓታት በኋላ ተመለስ አለው ፍቅድህ ከሆነ አንድ ነገር ላስቸግርህ አለ ጥበበኛው ለወጣቱ ዘይትን የተሞላ ማንኪያ አቀበለው አጸዴን ስትጎበኝም ይህንን ማንኪያ ይዘህ ሂድ አንዲትም ጠብታ ዘይት እንዳታፈስ ወጣቱም ብዙ ደረጃዎችን ወጣ ወረደ ብዙ ግርግሮችን ብዙ ሰዎችንም አለፈ ነገር ግን አይኖቹ ከማንኪያው ላይ አልተነቀሉም ከሁለት ሰዓታት በኋላም ጥበበኛው ወደ ነበረበት ስፍራ ተመለሰ እና ጥበበኛው ጠየቀ የምግብ አዳራሼ ውስጥ የተነጠፈውን የፋርስ ምንጣፍ አየኸው አትክልተኞች ለመገንባት አስር አመታት የፈጀባቸውን የአትክልት ስፍራ ውበቱን አደነቅክ ቤተመጻሕፍት ውስጥ የነበሩትን ግዙፍ መጻሕፍትንስ አስተዋልካቸው ወጣቱም እንደማፈር አለና ምንም ነገር እንዳላየ ተናዘ የእርሱ ማስተዋል በማንኪያው ዘይት አለመደፋት ላይ ያተኮረ ነበር እንደዚያ ከሆነ ተመልሰህ ሂድና ድንቁን ዓለሜን ተመልከት አለ ጥበበኛው ቤቴንም ስታይ ስለኔ ጥበበኛነት ታውቃለህ ወጣቱም የእፎይታን ፈገግታ አሳየና ማንኪያውን ይዞ ሽርሽር ጀመረ አሁን ጣራ እና ግድግዳው ላይ ያሉትን ጥበቦች በሙሉ ማድነቅ ጀመረ የአትክልት ስፍራውን አየ ስፍራው በበረሃ መሃል ያለ ገነት እንደሆነም አሰበ ወብ አበቦችን ጣፋጭ ምግቦችን ቆነጃጅቶችንም ተመለከተ የአእዋፋትን ዜማ ሰማ የአበባዎችንም መዓዛ ማገ ሁሉንም አይቶ ሲጨርስም ወደ ጥበበኛው ተመለሰ ለጥበበኛውም አንድም ሳያስቀር ያየውን በሙሉ ተረከለት አስደሳች ጊዜን ያሳለፍክ ትመስላለህ ሆኖም ማንኪያው ላይ የነበረው ዘይት የት አለ ጥበበኛው ጠየቀ በእጁ ወደያዘው ማንኪያም ተመለከተ የቀረ ዘይት የለም ያው ልሰጥህ የምችለው ምክር አንድ ነው አለ ጥበበኛው ሰው የደስተኛነት ሚስጥር ይሄ ነው ዓለምን ሁሉ ተመልከት በውበቷም ተደነቅ በማንኪያ የያዝከውንም ዘይት አትርሳ' እረኛው አንዳችም ነገር አልተነፈሰም ሽማግሌው ንጉስ የተረከለት በሚገባ ገብቶታል እረኛ ጉዞን ሊወድ ይችል ይሆናል ነገርግን በጎቹን በፍጹም መርሳት አይገባውም The Alchemist by Paulo Coelho Biniam Abera Binu እንዳጋራው goferebooks